PßOOEMIUM. 



Quicunque ad plantas, quibus déserta salsa abundant, accuratius investigandas acces- 

 serit, si Salsolaceas multifarias illis regionibus proprias definire velit, in maximam sane 

 difficultatem incidet. Cujus difficultatis sita est causa: 1) in parvitate plerumque eximia 

 organorum fructificationis; 2) in eo, quod partes seraper fere succosae, si exsiccantur, for- 

 mam suam exuunt; 3) quod una eademque species pro evolutionis stadio, in quo versatur, 

 diversas admodum formas induit, at saepius vero plantae, quae flore et fructus structura 

 multum inter se differunt, si earum habitum spectamus, summam inter se similitudinem 

 praebent ; 4) quod igitur, ut rectius de iis judicetur, omnia evolutionis stadia respicienda 

 sunt, quodque discrimina gravissima in ipso fructu maturo reperiuntur; 5) quod Salsola- 

 cearum plurimae sero admodum florescunt, atque serius etiam fructus edunt, eo quidem 

 tempore, quo omnis fere reliqua naturae vegetatio jam decessit; unde fit, ut regiones, quae 

 eas nutriunt, multo ante quam fructus maturescunt, a peregrinatoribus iisque qui colli- 

 gendis plantis operam dant, deserantur; 6) in eo potissimum, quod signa peculiaria, eaque 

 ipsa, quae ex organis fructificationis petuntur, ut in alia familia vix assolet, fluctuant ас 

 variant: unde, quanti momenti habenda sint illa signa, si ad alia referas, difficillimum red- 

 ditur certo statuere. 



Sed bac quidem difficultate observantium animi moventur: quam ob rem multos viros 

 in disquirendo hoc ordine versatos plus minusve perspicuitatis, saepius vero plurimum 

 etiam perturbationis ad cognoscendas illas plantas attulisse videmus. Equidem et ipse, 

 quum multa Asiae mediae déserta salsa, dum ea peragrabam, ex meo ipsius aspectu novis- 

 sem, jam diu indagandis plantis ibi obviis quam maxime intentus, ad perscrutandas satius 

 Salsolaceas multum laboris studiique contuli, praesertim ex quo tempore, quaecunque über- 

 rima ex viri cl. AI. Lehmann peregrinationibus redierant, pertractanda mihi tradita sunt. 

 Neque me fugit, commentationem meam, quamvis plurimum in illustrando hoc ipso ordine 

 operae navassem (v. Reliq. Lehm.), mancam tamen evasisse: qua in re eorum qui ante me 

 de familia illa quaesierant, vitia emendandi data mihi occasio erat, at ipse in vitia non 



Mémoires de l'Acid. Inip. des Poiences, Ylinie Série. 1 



